Specialiųjų sutarties sąlygų 2 priedas



**2 PIRKIMO DALIES TECHNINĖ SPECIFIKACIJA**

**VADYBINIŲ ĮVADINIŲ MOKYMŲ MODULIŲ NAUJAI PASKIRTIEMS VALSTYBĖS TARNYBOS ĮSTAIGŲ VADOVAMS TURINIO SUKŪRIMO PASLAUGOS**

# **Sąvokos ir sutrumpinimai**

* 1. **E. mokymas** – į virtualią mokymosi aplinką perkelta ir į besimokantįjį orientuota mokymosi medžiaga, kurios turinys yra suskaitmenintas ir suprojektuotas taikant interaktyvius informacijos pateikimo būdus ir ugdymo metodus.
  2. **E. mokymų kursas** – konkrečios temos nuoseklus ir struktūruotas e. mokymas, sudarytas iš potemių, apimantis filmuotą, grafinį, interaktyvų turinį ar kitus skaitmeninius mokymosi objektus**.**
  3. **Interaktyvus turinys** – technologinėmis priemonėmis parengtas mokymosi turinys, skatinantis besimokančiojo susidomėjimą, motyvaciją, įsitraukimą, įgalinantis turinio kontrolę ir paverčiantis besimokantįjį aktyviu mokymosi proceso dalyviu.
  4. **Grafinis elementas** – meninėmis ir techninėmis priemonėmis sukurtas vizualinis skaitmeninis elementas.
  5. **Mokymosi objektas** – nedidelės apimties e. mokymo turinio elementas, naudojamas mokymuisi, su galimybe naudoti pakartotinai kitame mokymosi kontekste.
  6. **Video mokymas** (vaizdo mokymai) – e. mokymuose naudojamas filmuotos ir įgarsintos mokymosi medžiagos derinys, papildytas mokymąsi praturtinančiais vaizdo grafikos elementais.
  7. **PO** – perkančioji organizacija

1. **Perkančioji organizacija**

Viešojo valdymo agentūra (toliau – PO).

1. **Įvadinė informacija**
   1. Viešojo valdymo agentūra, įgyvendindama 2021–2027 metų Europos Sąjungos fondų investicijų programos ir Ekonomikos gaivinimo ir atsparumo didinimo planą „Naujos kartos Lietuva“, su Centrine projektų valdymo agentūra 2023 m. rugpjūčio 4 d. pasirašė projekto „Valstybės tarnybos vadovų kompetencijų ugdymo sistemos sukūrimas ir įdiegimas („Lyderystės akademija“)“ (toliau – Projektas) įgyvendinimo sutartį. Projektas įgyvendinamas pagal 2022–2030 metų plėtros programos valdytojos Lietuvos Respublikos vidaus reikalų ministerijos Viešojo valdymo plėtros programos pažangos priemonę Nr. 01-002-08-03-01 „Sukurti modernią viešojo valdymo institucijų žmogiškųjų išteklių valdysenos sistemą“. Projektą įgyvendina Viešojo valdymo agentūra.

# Projekto tikslas – sukurti ir įdiegti centralizuotą valstybės tarnybos vadovų kompetencijų ugdymo sistemą, orientuotą į subalansuotais poreikiais pagrįstą ugdymo planavimą ir kokybišką ugdymo organizavimą taikant efektyviausias ir paveikiausias ugdymo priemones ir metodus bei praktinę vertę vadovų ir jų vadovaujamų valstybės tarnybos įstaigų veiklos organizavimui ir valdymui.

# Projekto veiklos ir rezultatai. Projekto įgyvendinimo metu numatyta sukurti ir įdiegti valstybės tarnybos vadovų kompetencijų ugdymo sistemą („Lyderystės akademija“). Šiam tikslui pasiekti bus įdiegta e. mokymų platforma, sukurti ir įdiegti mokymų dalyvių poreikius atitinkantys įvadiniai naujai paskirtų valstybės tarnybos įstaigų vadovų mokymo moduliai, sukurtos ir aprobuotos valstybės tarnybos įstaigų vadovų kompetencijų vertinimo ir ugdymo poreikių nustatymo metodika ir individualizuotos mokymo programos. Parengtos kompetencijų ugdymo programos bus susietos su kompetencijų modeliu ir jame išskirtomis įstaigų vadovams būtinomis kompetencijomis, o kompetencijų ugdymo mokymai siekiant didžiausio efektyvumo bus rengiami derinant skirtingas ugdymo formas ir priemones. Projekto metu numatoma apmokyti ne mažiau kaip 150 valstybės tarnybos vadovų.

# Projekto tikslinė grupė - valstybės ir savivaldybių institucijų ir įstaigų vadovai ir jų pavaduotojai, asmenys, turintys teisę atkurti įstaigos vadovo ar įstaigos vadovo pavaduotojo statusą, valstybės tarnautojai (ir/ar dirbantys pagal darbo sutartis darbuotojai), einantys valstybės ar savivaldybės institucijos ar įstaigos administracijos struktūrinio padalinio vadovo pareigas, kurių veiklą teigiamai vertina šių įstaigų vadovai bei rekomenduoja dalyvauti kompetencijų ugdymo sistemoje, valstybės pareigūnai, žvalgybos pareigūnai, Specialiųjų tyrimų tarnybos pareigūnai, profesinės karo tarnybos kariai, taip pat valstybės kontrolierius ir jo pavaduotojai, biudžetinių ir viešųjų įstaigų, turinčių viešojo administravimo įgaliojimus, vadovai ir jų pavaduotojai, įstaigų, kurios centralizuotai atlieka dalį viešojo sektoriaus subjektų bendrųjų funkcijų, vadovai ir jų pavaduotojai, Vyriausybės strateginės analizės centro vadovas ir jo pavaduotojai.

# Įgyvendinant Projekto poveiklę Nr. 1.1. bus įdiegta e. mokymų platforma (Moodle).

# Siekiant Projekto rezultatų tęstinumo, numatoma sukurti ir įdiegti įvadinius naujai paskirtų valstybės tarnybos įstaigų vadovų mokymo modulius.

# **Pirkimo objektas ir jo aprašymas**

* 1. Pirkimo objektas – interaktyvių įvadinių naujai paskirtų valstybės tarnybos įstaigų vadovų dalykinių mokymo modulių sukūrimo ir įdiegimo paslauga. E. mokymai skirti naujai į pareigas paskirtų valstybės tarnybos įstaigų vadovų žinių ir supratimo apie viešojo valdymo/administravimo sektoriaus veiklos specifiką bei svarbiausius valdymo aspektus stiprinimui.
  2. E. mokymų sukūrimo paslaugos apima:
     1. Vadybinių mokymo modulių mokymo medžiagos kūrimą šiomis temomis:
        1. Partnerysčių kūrimas ir įstaigos atstovavimas;
        2. Individualus santykis su darbuotojais (emocinis intelektas);
        3. Konfliktų valdymas;
        4. Grįžtamasis ryšys;
        5. Svarbiausi iššūkiai tenkantys aukščiausio lygio vadovams šiandien ir aktualiausios vadybos tendencijos;
        6. Delegavimas ir atsakomybė;
        7. Derybos ir argumentavimas;
        8. Tobulėjimas, ugdymas ir palaikymas;
        9. Naujas vadovas – iššūkiai ir strategijos.
     2. e. mokymų kūrimo planavimą (koncepto ruošimas, e. mokymų kūrimo plano parengimas);
     3. e. mokymų turinio kūrimą (scenarijaus rengimą, mokymo medžiagos pateikimo būdų ir tinkamų ugdymo metodų parinkimą, tekstų, testų, užduočių paruošimą ir pan.);
     4. Video mokymų gamybą (filmavimą, montavimą);
     5. e. mokymų gamybą (grafinių elementų sukūrimą, maketavimo/montavimo darbus, video mokymų filmavimą ir montavimą, vaizdo medžiagos ir kitų elementų integravimą);
     6. e. mokymų įgarsinimą;
     7. e. mokymų testavimą;
     8. e. mokymų korekcijas;
     9. e. mokymų patalpinimą PO nurodytoje e. mokymų platformoje;
     10. e. mokymų palaikymą.

# **Reikalavimai Pirkimo objektui**

* 1. Bendri reikalavimai:
     1. Mokymo medžiagos turinys turi atitikti mokymų tematiką, nustatytą 4.2.1. punkte‘
     2. Mokymosi medžiaga turi atspindėti realius šiandieninius Lietuvos valstybės įstaigų valdymo iššūkius, mokymų medžiaga turi atitikti šiandieninį kontekstą, teisinį reguliavimą. Į Mokymo medžiagą turi būti įtraukti gerosios praktikos pavyzdžiai pagal 4.2.1 punkte įšvardintas temas (nemažiau nei po 1 pavyzdį kiekvienoje 4.2.1. punkte išvardintoje temoje), teorinė medžiaga, paremta patvirtintais moksliniais tyrimais ir realiomis situacijomis valstybės valdymo veikloje (pagal 4.2.1 punkte įšvardintas temas mokymo medžiagoje turi būti panaudota ne mažiau nei po 1 pavyzdį iš realaus vadovo praktinio darbo valstybės valdysenoje).
     3. E. mokymai turi turėti aiškią struktūrą – kursus, temas, potemes. Visa mokymosi medžiaga turi būti suskaidyta į mažesnės apimties dalis – mokymosi objektus.
     4. E. mokymų kursas turi turėti pavadinimą, aprašymą, mokymosi tikslą, numatytas ir aprašytas mokymosi veiklas, žinių patikrinimo tvarką, numatomus rezultatus.
     5. Kiekvienam kursui ir temai turi būti nurodomi siektini mokymosi tikslai.
     6. Kiekvienam e. mokymo kursui turi būti paruošti žinių patikrinimo testai ar užduotys, skirti besimokančiųjų žinioms patikrinti, kompetencijoms įgyti ar plėtoti.
     7. Turinys e. mokymuose turi būti išdėstytas pagal mokymo medžiagos prasmę, parenkant tinkamiausią raiškos priemonę, kombinuojant pasyvius ir interaktyvius elementus, užtikrinant aktyvų besimokančiojo dalyvavimą ir nuoseklų informacijos įsisavinimą.
     8. Mokymo medžiagos turinys ir jo nuoseklaus išdėstymo e. mokymų struktūroje planas pasiūlomas Tiekėjo ir suderinamas su PO atsakingu asmeniu.
     9. E. mokymų turinys turi būti nuoseklus, aiškus, tikslus, suprantamas ir atitinkantis skirtingus besimokančiųjų mokymosi poreikius.
     10. E. mokymai rengiami lietuvių kalba ir turi atitikti bendrinės lietuvių kalbos stilistikos, rašybos ir skyrybos taisyklių reikalavimus.
     11. E. mokymai turi būti parengti laikantis PO stiliaus gairių, kurios bus pateiktos Tiekėjui ne vėliau kaip per 5 darbo dienas po sutarties įsigaliojimo. Kiekvienas e. mokymo kurso užduoties scenarijus gali būti vizualiai skirtingai apipavidalintas, tačiau tarpusavyje stilistiškai derėti laikantis PO stiliaus gairių.
     12. Turi būti užtikrinamas e. mokymų turinio elementų tarpusavio technologinis, funkcinis ir dizaino suderinamumas.
     13. E. mokymo kursuose turi būti galimybė mokymo medžiagą sustabdyti, atsukti atgal, iš vienos temos (potemės) pereiti į kitą temą (potemę).
     14. E. mokyme turi būti derinami šie elementai:

1. interaktyvus tekstinio ir garsinio turinio pateikimas, pateikiamo turinio grafinis apipavidalinimas (ikonos, nuotraukos, iliustracijos, animacijos);
2. standartinės užduotys žinių įtvirtinimui (klausimai, “drag-and-drop” pratimai ir pan).;
3. nufilmuotos situacijos, siužetai ir video elementai;
4. originalios, specialiai konkrečiai mokymų programai kurtos interaktyvios užduotys;
5. užduočių ir testų klausimai;
6. praktinių situacijų analizė ir testavimas;
7. žaidybiniai elementai (angl. *gamification elements*).
   * 1. E. mokymo kursų kiekvienas užduočių scenarijus turi būti sudarytas iš: apie 30 proc. mokomosios medžiagos teorijos (teorija gali būti pateikta tekstu, grafikais, infogramomis ir pan.) ir apie 70 proc. praktinės medžiagos (praktinių užduočių, animuotų/filmuotų situacijų, paveikslėliais atvaizduotų situacijų, pavyzdžių ir pan.). Galimas mokomosios medžiagos teorijos ir praktinės medžiagos dalių 10 proc. santykio pokytis.
     2. E. mokymo kursuose neturi būti reklaminių intarpų.
     3. Tiekėjas turi pateikti PO informacijos šaltinių, kuriais rėmėsi rengdamas e. mokymo turinį, sąrašą, kuris patvirtintų pateikiamos informacijos aktualumą – ji turi būti ne senesnė nei 3 metai ir atspindėti šiandieninį kontekstą.
     4. Sukurtus e. mokymo kursus Tiekėjas privalo tinkamai patalpinti ir demonstruoti nuotolinio mokymo platformoje Moodle. PO užtikrins nuotolinės mokymo platformos Moodle veikimą ir prieigą Tiekėjui sukurtų e. mokymo kursų patalpinimui.
     5. Tiekėjas, kurdamas e. mokymo kursų užduočių scenarijus, jų struktūrą, turinį (tekstus, užduotis, vaizdinę ir garsinę medžiagą, nuorodas apie papildomą informaciją internete ar kituose šaltiniuose ir kt.), dizainą, vizualinį ir techninį pateikimą, privalo elektroniniu paštu suderinti su PO atsakingais asmenimis ir gauti jų pritarimą. Esant poreikiui, e. mokymo kursų užduočių scenarijų struktūra, turinys, dizainas, vizualinis ir techninis pateikimas gali būti papildomai koreguojami, tai pakartotinai suderinus elektroniniu paštu su Teikėju ir PO atsakingais asmenimis bei gavus PO atsakingų asmenų pritarimą.
     6. Tiekėjas turi parengti ir PO pateikti e. mokymo kursų naudotojo vadovą (instrukciją, kaip naudotis e. mokymo kursais) ir e. mokymo kursų metodinę medžiagą (1 egz. elektroninėje laikmenoje). Taip pat Paslaugų teikėjas PO turi pateikti e. mokymų vaizdo medžiagos įrašus elektroninėje laikmenoje.
     7. Tiekėjas suderintu su PO laiku, kontaktiniu arba nuotoliniu būdu, turi e. mokymo kursus pristatyti PO vadovybei ir specialistams.
     8. Tiekėjas su PO suderintu būdu (nuotoliniu arba kontaktiniu) turi apmokyti PO nurodytus asmenis koreguoti e. mokymo kurso turinį. Taip pat Tiekėjas turi parengti ir PO pateikti e. mokymo kurso turinio koregavimo instrukciją.
   1. Reikalavimai e. mokymo kūrimui naudojamiems elementams:

|  |  |  |  |  |
| --- | --- | --- | --- | --- |
| Eil. Nr. | Elementas | I lygis | II lygis | III lygis |
|  | **Grafinis dizainas** | Ikonos (spalvotos arba vienspalvės) ir paprasti simboliškai pavaizduoti objektai iš PO stiliaus gairių arba grafinių elementų bibliotekų (*angl. labeled graphic*). | Daiktai, žmonės, ženklai be įmantrių detalių, šešėlių ar aplinkos vaizdų. Kuriami individualiai arba pritaikomi ir adaptuojami iš PO stiliaus gairių arba grafinių elementų bibliotekos. | Daug objektų ar smulkių detalių vaizduojančios iliustracijos, 3D paveikslėliai. Kuriami individualiai. |
|  | **Interaktyvios užduotys** | Paprastos interaktyvios užduotys, pavyzdžiui, pasirinkti objektą iš kelių variantų, testo tipo klausimai su vienu arba keliais atsakymo variantais, „True/False“, „Drag-and-drop” pratimai ir pan., kurioms reikalingas minimalus dizaino pritaikymas. | Interaktyvios užduotys, kuriose reikia atlikti įvairius veiksmus su skirtingais objektais, naudojant standartines interaktyvias funkcijas, pavyzdžiui paspausti, nutempti, išspręsti kryžiažodį, tačiau galima lanksčiai pritaikyti dizainą. | Kompleksinės interaktyvios užduotys, apimančios daug galimų veiksmų kombinacijų, kurioms reikalingas unikalus dizainas ir individualūs programavimo sprendimai, pvz. interaktyvios simuliacijos, kai dalyviams reikia pasirinkti, kaip elgtis konkrečiose praktinėse situacijose. |
|  | **Animacija** | Sukuriamas statiškų objektų atsiradimas, judėjimas, mirksėjimas. | Sukuriamas sklandus, žmogaus ar įrenginių judesius vaizduojantis judėjimas, tačiau ribotos mimikų ar objektų deformacijų ar kitimų (pvz. avarija, nuotaikos pasikeitimas) vaizdavimo galimybės, nesudėtingos 2D, 3D animacijos. | Sukuriami plastiškų judesių, kintančio rakurso, sklandžių perėjimų tarp scenų vaizdai, primenantys animacinius TV filmus. Naudojami specialūs garso efektai, unikalios 2D, 3D animacijos |
|  | **Video** | Žalio ekrano fone nufilmuotas lektoriaus siužetas atvaizduojamas statinio vaizdo fone, naudojant aplinkos užsklandą (background) arba skaidres su PO logotipu. | Žalio ekrano fone nufilmuotas lektoriaus siužetas atvaizduojamas statinio vaizdo fone su PO logotipu, papildant jį grafinėmis iliustracijomis, nuotraukomis, animaciniais elementais ar įterpiant standartinius vaizdo įrašus iš įrašų bibliotekos (Stock). | Nufilmuotas lektoriaus siužetas papildytas unikaliais vaizdo įrašais (aplinkos, įrenginių, situacijų ir pan.), animacija ar unikalaus dizaino interaktyviomis užduotimis. |

* 1. Funkciniai reikalavimai:
     1. E. mokymų turinys turi būtisuskirstytas į temas ir potemes. Besimokantysis turi turėti glaimybę išskleisti turinį ir matyti e. mokymo kurso temas ir veiklas.
     2. Besimokantysis turi matyti savo mokymosi progresą kiekvienoje potemėje ir temoje, vaizdo mokymo trukmę.
     3. E. mokymų kurse turi būti naudojami navigacijos valdymo elementai (mygtukai), leidžiantys besimokančiajam peržiūrėti e. mokymo turinį, pasirinkti temas, potemes, paleisti, atsukti ir stabdyti vaizdo įrašus, reguliuoti garsą, pasirinkti garso takelio greitį (lektoriaus kalbėjimo tempą).
     4. E. mokymuose turi būti pagalbos elementas (mygtukas), kuris besimokančiajam pateiks paaiškinimus apie e. mokymų veikimą, valdymą ir navigaciją.
     5. E. mokymai turi būti pritaikyti tiek kompiuteriams, tik mobiliesiems įrenginiams.
     6. Turi būti galimybė e. mokymą atvaizduoti pilnu ekranu, nepriklausomai nuo įrenginio ir (ar) naršyklės parametrų.
     7. E. mokymai turi būti prieinami mobiliosios aplikacijos formate (turi būti sukurta ar pritaikyta PO naudojama ar nurodyta speciali mobilioji aplikacija, pritaikoma skirtingoms operacinėms sistemoms, bet būtinai Android ir iOS, vedanti į PO virtualią mokymosi aplinką ir e. mokymų modulius).

* + 1. E. mokymas sukurtas SCORM formatu.
  1. Lygios galimybės ir nediskriminavimas:
     1. E. mokymų turinys turi būti kuriamas naudojant lengvai suprantamą, lengvai skaitomą kalbą, tekstuose naudojant tinkamą šriftą, dydį ir kontrastus, bendrus interneto prieinamumo standartus.
     2. Mokymų medžiagoje ar kituose metodiniuose dokumentuose turi būti užtikrintas pateikiamos informacijos reprezentatyvumas pagal lytį. Negali būti skatinama stereotipų apie moterų ir vyrų, įvairių visuomenės grupių (kitataučių, jaunesnio ar vyresnio amžiaus, turinčių negalią ar pan.).
     3. Viešai skelbiama informacija turi atitikti universalaus dizaino principus, būti patogi ir prieinama naudoti žmonėms su negalia.

# **Pirkimo objekto specifikacija**

* 1. Pirkimo objekto kiekiai ir apimtys:

|  |  |  |
| --- | --- | --- |
| **E. mokymo tipas ir sudėtiniai elementai** | **Kiekis** | **Bendra trukmė** |
| Temų pavadinimai:   * + - 1. Partnerysčių kūrimas ir įstaigos atstovavimas;       2. Individualus santykis su darbuotojais (emocinis intelektas);       3. Konfliktų valdymas;       4. Grįžtamasis ryšys;       5. Svarbiausi iššūkiai tenkantys aukščiausio lygio vadovams šiandien ir aktualiausios vadybos tendencijos;       6. Delegavimas ir atsakomybė;       7. Derybos ir argumentavimas;       8. Tobulėjimas, ugdymas ir palaikymas;       9. Naujas vadovas – iššūkiai ir strategijos. | | |
| E. mokymo turinys pateikiamas naudojant:  - video: II lygio siužetus, kurių trukmė tarp 5 ir 15 min.  - grafinį apipavidalinimą: II lygio ikonas, nuotraukas, iliustracijas;  - animaciją: I lygio;  - teksto įgarsinimą;  - interaktyvumą: II lygio interaktyvias užduotis  - žinių patikrinimo testą. | 9 temos | 1280 min. |

# **Vykdymo tvarka ir terminai**

* 1. Po sutarties įsigaliojimo Tiekėjas per **10 (dešimt) darbo dienų** privalo parengti ir su Perkančiąja organizacija suderinti:
     1. užsakymo įvykdymo (e. mokymų kūrimo ir parengimo) planą;
     2. Numatomas paslaugų suteikimo terminas;
     3. paslaugų teikimo etapus (po 1 (vieną) pilnai paruoštą temą sutartu metodu ir formatu įkeliant į PO naudojamą virtualią mokymosi aplinką Moodle, mobiliąją aplikaciją ar pan.), jų apimtis;
     4. kitą Tiekėjui ir (ar) PO svarbią informaciją.
  2. Paslaugos suteikiamos etapais plane nurodytais terminais ir turi būti suteiktos ne vėliau kaip per **4 (keturis) mėnesius** nuo sutarties įsigaliojimo dienos.
  3. Paslaugų Tiekėjas atsakingas už visą mokymo medžiagos ir e. mokymo kūrimo proceso valdymą ir darbų organizavimą bei savalaikį atlikimą (mokymo medžiagos kūrimą, e. mokymų turinio kūrimą, gamybą, testavimą, patalpinimą PO nurodytoje e. mokymų platformoje ir palaikymą).
  4. PO atsakingas už e. mokymo gamybai reikiamos informacijos perdavimą Tiekėjui ir vidinių ekspertų paskyrimą, su kuriais būtų derinamas ir rengiamas e. mokymas.
  5. Prieš patalpinant e. mokymus į PO nurodytą e. mokymų platformą, Tiekėjas turi atlikti e. mokymų veikimo testavimą, suteikiant PO atstovams prieigą prie vidinės testavimo sistemos, kur galima ištestuoti e. mokymą ir pažymėti pastabas bei pasiūlymus.
  6. Atsižvelgiant į pateiktas pastabas, Tiekėjas korekcijas turi atlikti kuo greičiau, bet ne vėliau kaip per **3 (tris) darbo dienas** nuo PO pastabų pateikimo.
  7. PO pageidavimu, Tiekėjas e. mokymuose integruotus failus turi pateikti atskirai darbinio failo (angl. source file) formatu:
     1. videomokymai – .mp4 formatu, 1080P (Full HD) raiška
     2. garso takeliai - .mp3 formatu
     3. .pdf failai ar kiti e. mokymuose integruoti dokumentai – redaguojamu darbiniu failu .docx. ar .psd formatu.
  8. Tiekėjas turi suteikti ne trumpesnę nei **24 (dvidešimt keturių) mėnesių** nuo paslaugų perdavimo-priėmimo akto pasirašymo e. mokymų palaikymo garantiją, kuri apims:
     1. nedidelius e. mokymo kurso turinio pataisymus ir atnaujinimus, atsižvelgiant į aktualią informaciją, pvz., pasikeitus teisės aktų nuostatoms, kai papildomai nekuriamas e. mokymų dizainas, neįrašinėjamas užkadrinis balsas, nefilmuojami papildomi videomokymų siužetai.
     2. techninių nesklandumų ir trūkumų šalinimą, jei tai susiję su Tiekėjo technine klaida arba jei paaiškėja, kad Pirkimo objektas neatitinka techninės specifikacijos ir (ar) kitų reikalavimų, kurie buvo pateikti ir suderinti sutartyje..
     3. Tiekėjas yra atsakingas už sukurtų e. mokymų darbinių failų saugojimą ne trumpiau kaip dvejus metus nuo Sutarties tarp PO ir Tiekėjo galiojimo pabaigos.

# **Kiti susitarimai**

* 1. Visos autorių turtinės ir bet kokios kitos intelektinės nuosavybės teisės į suteiktų paslaugų rezultatus, nuo Paslaugų priėmimo-perdavimo akto pasirašymo dienos perduodamos PO neterminuotai ir su galimybe jomis naudotis visame pasaulyje. PO suteikiama teisė naudoti šiuos rezultatus ir dokumentus bet kokia forma ir būdu, daryti kopijas, platinti, daryti pakeitimus ir kitaip disponuoti. Tiekėjas patvirtina, kad perduotos autorių turtinės teisės į jo sukurtus paslaugų rezultatus ir dokumentus yra įskaičiuotos į pateikto pasiūlymo kainą už suteiktas paslaugas.
  2. Jeigu Tiekėjas, teikdamas e. mokymų sukūrimo paslaugas, pasinaudoja trečiųjų asmenų intelektine nuosavybe, įskaitant, bet tuo neapsiribojant, autorių teises, licencijas, patentus, brėžinius, modelius, prekių ženklus, kuri integruojama ar kitaip susiejama su paslaugų rezultatu, tai teikėjas užtikrina ir garantuoja savo sąskaita, kad nebus pažeistos šių trečiųjų asmenų teisės ir PO galės tokiomis teisėmis naudotis neterminuotai ir visame pasaulyje.
  3. Tiekėjas užtikrina ir atsako, kad jo suteiktos paslaugos ir jų rezultatas nepažeis trečiųjų asmenų intelektinės nuosavybės teisių ir, kad PO nepatirs jokių teisinių išlaidų ar nuostolių dėl reikalavimų arba įsipareigojimų, susijusių su intelektinės nuosavybės teisėmis į Sutarties dalyką. Tiekėjas atlygins PO visus patirtus nuostolius, kurie kilo pagal trečiųjų asmenų reikalavimus.
  4. Tiekėjas nedelsdamas praneša PO apie tai, kad jam yra pateiktas ieškinys ar bet koks kitas reikalavimas dėl bet kokios su paslaugomis susijusios intelektinės nuosavybės teisės pažeidimo ar įtariamo pažeidimo.